Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, Ukrainako gatazkak Foru Komunitatean izan ditzakeen ondorioei eta alderdi humanitarioetan, bakegintzan eta harrera egiteari dagokionez laguntzeko dauzkagun aukerei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak gaurkotasun handiko honako galdera hau aurkezten du, Nafarroako Gobernuko lehendakariak 2022ko martxoaren 10eko Osoko Bilkuran erantzun dezan:

Zer balorazio egiten duzu Ukrainako gatazkak Foru Komunitatean izan ditzakeen ondorioez eta Nafarroatik alderdi humanitarioetan, bakegintzan eta harrera egiteari dagokionez laguntzeko dauzkagun aukerez?

Iruñean, 2022ko martxoaren 7an

Foru parlamentaria: Mikel Buil García